Lietuvos Respublikos Vyriausybė

nutarimas

dĖL LIETUVOS RESPUBLIKOS VYRIAUSYBĖS 2009 m. Liepos 8 D. NUTARIMO Nr. 709 „DĖL MIRTIES ATVEJŲ IR JŲ PRIEŽASČIŲ VALSTYBĖS REGISTRO NUOSTATŲ PATVIRTINIMO“ PAKEITIMO

Nr.
Vilnius

Lietuvos Respublikos Vyriausybė nutaria:

Pakeisti Mirties atvejų ir jų priežasčių valstybės registro nuostatus, patvirtintus Lietuvos Respublikos Vyriausybės 2009 m. liepos 8 d. nutarimu Nr. 709 „Dėl Mirties atvejų ir jų priežasčių valstybės registro nuostatų patvirtinimo“:

1. Pakeisti 2 punktą ir jį išdėstyti taip:

„2. Registro paskirtis – registruoti Registro objektą, rinkti, kaupti, apdoroti, sisteminti, saugoti ir teikti fiziniams ir juridiniams asmenims duomenis apie Registro objektą ir dokumentus, atlikti kitus Registro duomenų tvarkymo veiksmus, siekiant parengti oficialią statistinę informaciją apie Lietuvos Respublikos teritorijoje mirusių asmenų ir Lietuvos Respublikos piliečių, mirusių užsienyje, mirties atvejus ir jų priežastis.“

2. Pakeisti 3 punktą ir jį išdėstyti taip:

„3. Registre esančių duomenų tvarkymo tikslas – gauti išsamius ir teisingus duomenis apie Registro objektą.“

3. Pakeisti 4 punktą ir jį išdėstyti taip:

„4. Registro duomenys kaupiami vienoje Registro duomenų bazėje.“

4. Pakeisti 5 punktą ir jį išdėstyti taip:

„5. Registras tvarkomas vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1), Lietuvos Respublikos valstybės informacinių išteklių valdymo įstatymu, Lietuvos Respublikos žmogaus mirties nustatymo ir kritinių būklių įstatymu, Lietuvos Respublikos asmens duomenų teisinės apsaugos įstatymu, Lietuvos Respublikos pacientų teisių ir žalos sveikatai atlyginimo įstatymu, Registrų steigimo, kūrimo, reorganizavimo ir likvidavimo tvarkos aprašu, patvirtintu Lietuvos Respublikos Vyriausybės 2012 m. liepos 18 d. nutarimu Nr. 881 „Dėl Registrų steigimo, kūrimo, reorganizavimo ir likvidavimo tvarkos aprašo patvirtinimo“, Nuostatais ir kitais teisės aktais, reglamentuojančiais valstybės registrų veiklą.“

5. Pakeisti 8 punktą ir jį išdėstyti taip:

„8. Registro tvarkytojas – Higienos institutas, kuris yra ir Registre tvarkomų asmens duomenų tvarkytojas.“

6. Pakeisti 9 punktą ir jį išdėstyti taip:

„9. Registro valdytojas turi Reglamento (ES) 2016/679, Valstybės informacinių išteklių valdymo įstatymo ir Asmens duomenų teisinės apsaugos įstatymo nustatytas teises ir vykdo šiuose teisės aktuose nustatytas pareigas.“

7. Pakeisti 10 punktą ir jį išdėstyti taip:

„10. Registro tvarkytojas turi Reglamento (ES) 2016/679, Valstybės informacinių išteklių valdymo įstatymo ir Asmens duomenų teisinės apsaugos įstatymo nustatytas teises ir vykdo šiuose teisės aktuose nustatytas pareigas. Registro tvarkytojas:

10.1. atsako už Registro duomenų tvarkymo ir teikimo teisėtumą, duomenų patikimumą teisės aktų nustatyta tvarka pagal jam suteiktus įgaliojimus;

10.2. teikia siūlymus Registro valdytojui dėl Registro duomenų tvarkymo ir duomenų saugos, Registro plėtros, likvidavimo, modernizavimo, priežiūros, administravimo;

10.3. užtikrina, kad Registro duomenis tvarkyti įgalioti asmenys būtų įsipareigoję užtikrinti konfidencialumą arba jiems būtų taikoma atitinkama konfidencialumo prievolė;

10.4. atsižvelgdamas į duomenų tvarkymo pobūdį, padeda Registro valdytojui, taikydamas tinkamas technines ir organizacines priemones, įvykdyti Registro valdytojo prievolę atsakyti į prašymus pasinaudoti Reglamento (ES) 2016/679 III skyriuje nustatytomis duomenų subjekto teisėmis;

10.5. padeda Registro valdytojui užtikrinti Reglamento (ES) 2016/679 32–36 straipsniuose nustatytų prievolių laikymąsi, atsižvelgdamas į asmens duomenų tvarkymo pobūdį ir Registro tvarkytojo turimą informaciją;

10.6. pateikia Registro valdytojui visą informaciją, būtiną siekiant įrodyti, kad vykdomos Reglamento (ES) 2016/679 nustatytos prievolės, ir sudaro sąlygas bei padeda Registro valdytojui arba kitam Registro valdytojo įgaliotam auditoriui atlikti auditą, įskaitant patikrinimus. Nedelsdamas informuoja Registro valdytoją, jei, jo nuomone, nurodymas pateikti informaciją pažeidžia Reglamentą (ES) 2016/679 ar kitas duomenų apsaugos nuostatas;

10.7. imasi visų priemonių, kurių reikalaujama pagal Reglamento (ES) 2016/679 32 straipsnį;

10.8. Registro valdytojo nustatyta tvarka informuoja raštu ir (ar) el. paštu (nedelsiant, bet ne ilgiau kaip per 24 valandas) Registro valdytoją pagal Reglamento 2016/679 33 straipsnio 2 dalį apie įvykusį asmens duomenų saugumo pažeidimą;

10.9. dalyvauja rengiant su Registro veikla, informacinių ir ryšių technologijų infrastruktūra, duomenų tvarkymu ir sauga susijusius teisės aktų projektus;

10.10. turi teisę administruoti Registro duomenis tvarkančių asmenų duomenis, suteikti jiems prieigos teises;

10.11. sudaro Registro duomenų teikimo sutartis su Registro duomenų gavėjais;

10.12. teikia Registro duomenis Nuostatų nustatyta tvarka pagal Registro duomenų gavėjo prašymą arba sudarytą Registro duomenų teikimo sutartį;

10.13. konsultuoja Registro naudotojus, duomenų teikėjus ir duomenų gavėjus su Registro veikla susijusiais klausimais;

10.14. užtikrina Registro sąveiką su susijusiais registrais ir valstybės informacinėmis sistemomis;

10.15. atnaujina Registro duomenų bazėje naudojamus klasifikatorius;

10.16. atlieka kitas Nuostatuose ir kituose teisės aktuose, reglamentuojančiuose Registro duomenų tvarkymą, nustatytas funkcijas.“

8. Papildyti 12.4 papunkčiu:

„12.4. žyma, kad yra bent viena iš šių sąlygų (arba jos nėra):

12.4.1. nustatyta arba įtariama smurtinė mirtis;

12.4.2. mirtis įvyko viešoje vietoje;

12.4.3. nenustatyta mirusiojo asmenybė;

12.4.4. neaiški mirties priežastis, jei mirtis įvyko už stacionarinės asmens sveikatos priežiūros įstaigos ribų;

12.4.5. staigi arba netikėta mirtis;

12.4.6. mirė pacientas, išbuvęs stacionarinėje asmens sveikatos priežiūros įstaigoje mažiau nei 24 valandas, išskyrus atvejus, kai mirtis įvyko dėl nustatytos lėtinės ligos;

12.4.7. nustatyta arba įtariama, jog mirtis įvyko nuo gamybinės traumos, apsinuodijimo, profesinės ligos, ypač pavojingos infekcinės ligos;

12.4.8. mirusiajam jo paskutinio susirgimo metu nebuvo teikiama medicinos pagalba;

12.4.9. to reikalauja mirusiojo teisėtas atstovas;

12.4.10. kitais įstatymų numatytais atvejais.“

9. Pakeisti 23 punktą ir jį išdėstyti taip:

„23. Registro duomenys (taip pat ir kita techninė informacija (įrašo sukūrimo datos, įrašo būsenos, vidiniai įrašų identifikatoriai ir kita), išskyrus Nuostatų 12.1.33.1–12.1.33.5 ir 12.2.2.17.1–12.2.2.17.3 papunkčiuose nurodytus duomenis, saugomi Registro duomenų bazėje 75 metus nuo duomenų įrašymo dienos. Praėjus nurodytam terminui jie nuasmeninami ir saugomi Registro duomenų bazės archyve iki Registro likvidavimo.

Nuostatų 12.1.33.1–12.1.33.5 ir 12.2.2.17.1–12.2.2.17.3 papunkčiuose nurodyti duomenys sunaikinami praėjus 6 mėnesiams nuo kalendorinių metų, kuriais buvo įregistruotas Registro objektas, pabaigos.

Dokumentai, sudaryti ESPBI IS, saugomi ESPBI IS.“

10. Pakeisti 25 punktą ir jį išdėstyti taip:

„25. Netikslūs, neišsamūs, klaidingi Registro duomenys (toliau – netikslūs Registro duomenys) taisomi Registro tvarkytojo iniciatyva arba gavus suinteresuoto asmens (duomenų gavėjo, susijusio registro arba valstybės informacinės sistemos tvarkytojo, duomenų subjekto), mirusių asmenų įpėdinių pagal testamentą ir pagal įstatymą, sutuoktinio (partnerio), tėvų, vaikų (toliau – įpėdiniai) prašymą ir jį pagrindžiančius dokumentus.“

11. Pakeisti 26 punkto pirmąją pastraipą ir ją išdėstyti taip:

„26. Registro tvarkytojas, nustatęs, kad Registrui pateikti netikslūs Registro duomenys, arba gavęs suinteresuoto asmens (Registro duomenų gavėjo, susijusio registro arba valstybės informacinės sistemos tvarkytojo, duomenų subjekto, įpėdinių prašymą ir jį pagrindžiančius dokumentus:“

12. Pakeisti 27 punktą ir jį išdėstyti taip:

„27. Nustačius, kad į Registro duomenų bazę dėl Registro tvarkytojo kaltės įrašyti netikslūs Registro duomenys, Registro tvarkytojas privalo nedelsdamas, bet ne vėliau kaip per 24 valandas, netikslius Registro duomenis ištaisyti ir neatlygintinai apie tai informuoti visus duomenų gavėjus, susijusių registrų ar valstybės informacinių sistemų tvarkytojus, kuriems perduoti netikslūs Registro duomenys, taip pat duomenų subjektą, įpėdinius.“

13. Pakeisti 28 punktą ir jį išdėstyti taip:

„28. Pakeitus, ištaisius, patikslinus, panaikinus netikslius Registro duomenis, Registro tvarkytojas neatlygintinai raštu arba elektroninių ryšių priemonėmis informuoja duomenų subjektą, įpėdinius, visus Registro duomenų gavėjus, susijusių registrų ar valstybės informacinių sistemų tvarkytojus, kuriems perduoti netikslūs Registro duomenys, apie netikslių Registro duomenų ištaisymą.“

14. Pakeisti 29 punktą ir jį išdėstyti taip:

„29. Duomenų subjektai turi teisę susipažinti su Registre tvarkomais savo duomenimis. Įpėdiniai turi teisę susipažinti su Registre tvarkomais mirusių asmenų duomenimis. Duomenų subjektai ir įpėdiniai, susipažinę su Registre tvarkomais duomenimis, turi teisę reikalauti, kad būtų ištaisyti netikslūs Registro duomenys.

Duomenų subjektų teisės, nurodytos Reglamento (ES) 2016/679 III skyriuje, įgyvendinamos vadovaujantis Registro valdytojo patvirtintomis duomenų subjekto teisių įgyvendinimo taisyklėmis.“

15. Pakeisti 32 punktą ir jį išdėstyti taip:

„32. Registre tvarkomi asmens duomenys ir konfidenciali informacija tvarkomi ir naudojami Reglamento (ES) 2016/679, Asmens duomenų teisinės apsaugos įstatymo ir Pacientų teisių ir žalos sveikatai atlyginimo įstatymo nustatyta tvarka.“

16. Pakeisti 34 punktą ir jį išdėstyti taip:

„34. Registro tvarkytojas Registre tvarkomus duomenis apie Registro objektą teikia valstybės institucijoms ir asmenims, turintiems teisę juos gauti Lietuvos Respublikos įstatymų nustatyta tvarka.“

17. Pakeisti 35.1 papunktį ir jį išdėstyti taip:

„35.1. Registro išrašus ir Registro duomenų bazės išrašus, apimančius visus duomenų bazėje saugomus duomenis ir duomenų pasikeitimus arba jų dalį, išskyrus Nuostatų 12.1.33 ir 12.2.2.17 papunkčiuose nurodytus Registro duomenis;“.

18. Pakeisti 42 punktą ir jį išdėstyti taip:

„42. Registro tvarkytojo viešai skelbiamą informaciją sudaro pagal šiuos kintamuosius apibendrinti Registro duomenys: mirties metai, amžius, lytis, gyvenamosios vietovės tipas, pagrindinė mirties priežastis, administracinė teritorija. Asmenys, naudojantys Registro viešai skelbiamą apibendrintą informaciją, gali pakartotinai ją naudoti ir platinti bet kokiu tikslu, nurodydami šaltinį, ir tik tomis pačiomis sąlygomis, kuriomis ji gauta.“

19. Pakeisti 45 punktą ir jį išdėstyti taip:

„45. Registro duomenų saugos reikalavimus nustato Registro valdytojo tvirtinami Registro duomenų saugos nuostatai ir kiti saugos dokumentai, kurie rengiami, derinami ir tvirtinami laikantis Reglamento (ES) 2016/679, Lietuvos Respublikos kibernetinio saugumo įstatymo, Bendrųjų elektroninės informacijos saugos reikalavimų aprašo, patvirtinto Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“, ir kitų teisės aktų, reglamentuojančių duomenų saugą, reikalavimų.“

20. Pakeisti 46 punktą ir jį išdėstyti taip:

„46. Už Registro duomenų, elektroninės informacijos saugą pagal kompetenciją atsako Registro valdytojas ir Registro tvarkytojas. Registro valdytojo ir Registro tvarkytojo atsakomybę už Registro duomenų saugą apibrėžia Registro duomenų saugos nuostatai.“

21. Pakeisti 48 punktą ir jį išdėstyti taip:

„48. Registro valdytojo, Registro tvarkytojo darbuotojai, tvarkantys Registro duomenis, įskaitant Registro asmens duomenis, turi raštu pasižadėti saugoti Registre esančių duomenų paslaptį, nepažeisdami teisės aktų reikalavimų. Ši pareiga galioja jiems nutraukus su Registro duomenų tvarkymu susijusią veiklą, perėjus dirbti į kitas pareigas, pasibaigus jų darbo ar sutartiniams santykiams. Už neteisėtą Registro duomenų tvarkymą šie asmenys atsako įstatymų nustatyta tvarka.“

22. Pakeisti 51 punktą ir jį išdėstyti taip:

„51. Registras reorganizuojamas ir likviduojamas Valstybės informacinių išteklių valdymo įstatymo, kitų įstatymų, Lietuvos Respublikos Vyriausybės 2012 m. liepos 18 d. nutarimo Nr. 881 „Dėl Registrų steigimo, kūrimo, reorganizavimo ir likvidavimo tvarkos aprašo patvirtinimo“ nustatyta tvarka.“

Ministras Pirmininkas	Saulius Skvernelis

Sveikatos apsaugos ministras	Aurelijus Veryga